rejauldu/bengali-wikipedia huggingface dataset:
thumb|বিটিসিএল প্রধান কার্যালয়, টেলিযোগাযোগ ভবন, ৩৭/ই, ইস্কাটন গার্ডেন, ঢাকা, বাংলাদেশ। বাংলাদেশ টেলিকমিউনিকেশন্স কোম্পানি লিমিটেড বা বিটিসিএল বাংলাদেশের সরকারি টেলিফোন সংস্থা ও বাংলাদেশের সর্ববৃহৎ টেলিযোগাযোগ কোম্পানি। ১৯৭১ সালে বাংলাদেশ স্বাধীন হওয়ার পর বাংলাদেশ তার ও টেলিফোন বোর্ড (বিটিটিবি) হিসেবে কোম্পানিটি প্রতিষ্ঠা করা হয়েছিল। জুলাই ১, ২০০৮ সালে বিটিটিবিকে পাবলিক লিমিটেড কোম্পানি করা হয় এবং বিটিসিএল হিসেবে নামকরণ করা হয়। বিটিসিএল এর আনুমানিক মুল্য ৳১৫,০০০ কোটি (৳ ১৫০ বিলিয়ন)। বিটিসিএল এর মোট কর্মকর্তা ও কর্মচারী ১২,৬৩৬ জন।  বিটিসিএল বাংলাদেশের শহরাঞ্চলে ল্যান্ড-লাইন টেলিফোন পরিষেবা সরবরাহ করে, যার মধ্যে দেশের অভ্যন্তরে দূর-দূরান্তে এবং আন্তর্জাতিক কলিং পরিষেবার পাশাপাশি ইন্টারনেট পরিষেবা রয়েছে। ২০০৪ সালে বাংলাদেশ সরকার বেসরকারী সংস্থাগুলিকে বেশ কয়েকটি পিএসটিএন লাইসেন্স দিয়েছে। কিন্তু ঢাকার লোভনীয় বাজারে (যেখানে দেশব্যাপী বাজারের বেশিরভাগ অংশ রয়েছে) তাদের পরিষেবা প্রদান থেকে নিষেধাজ্ঞা জারি করা হয়েছিল। বিটিসিএল এর পরিচালিত একচেটিয়া ব্যবসা ভেঙে গিয়েছিল যখন অন্যান্য অপারেটররা ২০০৭ সাল থেকে লাইসেন্স পেতে শুরু করা হয়।   ইতিহাস    প্রাক ইতিহাস  ১৮৫৩ সালে তৎকালীন ব্রিটিশ ভারতে ডাক ও টেলিগ্রাফ বিভাগের অধীনে টেলিগ্রাফ শাখাটি তৈরি করা হয়েছিল এবং পরবর্তীকালে টেলিগ্রাফ আইন -১৮৮৫ এর অধীনে নিয়ন্ত্রণ করা হয়েছিল। ১৯৬২ সালে তৎকালীন পূর্ব পাকিস্তানে টেলিগ্রাফ শাখাটি পাকিস্তান টেলিগ্রাফ এবং টেলিফোন বিভাগ হিসাবে পুনর্গঠন করা হয়েছিল।   স্বাধীনতার পর  বাংলাদেশের স্বাধীনতার পরে ১৯৭১ সালে ডাক ও টেলিযোগাযোগ মন্ত্রণালয়ের অধীনে বাংলাদেশ টেলিগ্রাফ এবং টেলিফোন বিভাগ স্থাপন করা হয়েছিল। এটি টেলিগ্রাফ এবং টেলিফোন বোর্ড অধ্যাদেশ, ১৯৭৫ এর প্রজ্ঞাপনের মাধ্যমে 'টেলিগ্রাফ এবং টেলিফোন বোর্ড' নামের একটি কর্পোরেট সংস্থায় রূপান্তরিত করা হয়েছিল। ১৯৭৯ সালের অধ্যাদেশ অনুসারে টেলিগ্রাফ এবং টেলিফোন বোর্ডকে বাংলাদেশ টেলিগ্রাফ এবং টেলিফোন বোর্ড (বিটিটিবি) নামে একটি সরকারী বোর্ডে রূপান্তর করা হয়।   বাংলাদেশ টেলিকমিউনিকেশন্স কোম্পানি লিমিটেড  ২০০৮ সালের ১ জুলাই বিবিটিটিবি বাংলাদেশ টেলিকমিউনিকেশন্স কোম্পানি লিমিটেড (বিটিসিএল) নামে সরকারী মালিকানাধীন পাবলিক লিমিটেড কোম্পানিতে রূপান্তরিত হয়।  বিটিসিএল গ্রাহকদের ২৪ ঘণ্টা সেবা প্রদানের লক্ষ্যে কল সেন্টার চালু করেছে। ঢাকার গ্রাহকরা তদন্তের জন্য উক্ত নাম্বারে কল করে বিটিসিএল এর কাছে পৌঁছাতে পারবেন বলে সংবাদমাধ্যমের এক বিজ্ঞপ্তিতে জানানো হয়েছে।  বিটিসিএল ভিআইপিদের জন্য একটি বিশেষ টেলিফোন এক্সচেঞ্জ পরিচালনা করে যা সুরক্ষিত এবং সর্বদা সক্রিয় থাকে।   চিত্রশালা শুরুর সময় থেকে বিটিসিএল এ ব্যবহৃত কিছু সরঞ্জাম। প্রযুক্তির উন্নয়নে এসবই এখন ইতিহাসের সাক্ষী।  আরও দেখুন  বাংলাদেশ টেলিযোগাযোগ নিয়ন্ত্রণ কমিশন   টেলিফোন শিল্প সংস্থা  বঙ্গবন্ধু-১(বাংলাদেশের প্রথম স্যাটেলাইটে)   টেলিটক (আমাদের ফোন)  তথ্যসূত্র   বহিঃসংযোগ   দাপ্তরিক ওয়েবসাইট  বিষয়শ্রেণী:বাংলাদেশের টেলিযোগাযোগ কোম্পানি বিষয়শ্রেণী:১৯৭১-এ প্রতিষ্ঠিত কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭১-এ বাংলাদেশে প্রতিষ্ঠিত
থাম্ব|আবেলীয় গ্রুপ (২,২,২,২) - একটি চতুর্মাত্রিক ঘনক গণিতে, একটি আবেলীয় গ্রুপ (Abelian group) যাকে একটি কম্যুটেটিভ গ্রুপও বলা হয়, এমন একটি গোষ্ঠী যেখানে দুটি গ্রুপ উপাদানে গ্রুপ অপারেশন প্রয়োগের ফলাফল তাদের লেখার ক্রম উপর নির্ভর করে না। অর্থাৎ, গ্রুপ অপারেশন কম্যুটেটিভ। একটি অপারেশন হিসাবে যোগ করার সাথে সাথে, পূর্ণসংখ্যা এবং বাস্তব সংখ্যাগুলি আবেলিয়ান গোষ্ঠী গঠন করে এবং একটি অ্যাবেলিয়ান গোষ্ঠীর ধারণাকে এই উদাহরণগুলির একটি সাধারণীকরণ হিসাবে দেখা যেতে পারে। আবেলিয়ান গোষ্ঠীর নামকরণ করা হয়েছে ১৯ শতকের প্রথম দিকের গণিতবিদ নিলস হেনরিক অ্যাবেলের নামে। p. 41  যদি G এই বিনিময় বিধি অনুসরণ করে:     = , সকল a, b-এর জন্য যেখানে ।  এই নিবন্ধের বাকী অংশে G দিয়ে একটি আবেলীয় গ্রুপকে নির্দেশ করা হবে।  G-এর প্রতিটি উপগ্রুপ (subgroup) একটি অব্যয় উপগ্রুপ (normal subgroup)।  G-এর সমস্ত সসীম মাত্রার উপাদান (elements of finite order) একটি উপগ্রুপ T গঠন করে, যার বিভাজন গ্রুপ (factor group) G/T-তে অভেদ e ছাড়া সসীম মাত্রার আর কোন উপাদান নেই। T-কে G-এর (গরিষ্ঠ) মোচড় উপগ্রুপ (torsion subgroup) বলা হয়।  যদি G=T হয়, তবে আবেলীয় গ্রুপ G-কে একটি মোচড় গ্রুপ (torsion group) বা পর্যায়বৃত্ত গ্রুপ (periodic group) বলা হয়।  যদি T={e} হয়, তবে G-কে বলা হয় মোচড়-মুক্ত (torsion free)।  যদি G≠T এবং T≠{e} হয়, তবে G-কে মিশ্র (mixed) বলা হয়।  যদি একটি মোচড় গ্রুপ G-এর প্রতিটি উপাদানের মাত্রা কোন নির্দিষ্ট মৌলিক সংখ্যা p-এর ঘাত হয়, তবে G-কে একটি আবেলীয় p-গ্রুপ (Abelian p-group) বা প্রাথমিক আবেলীয় গ্রুপ (primary Abelian group) বলা হয়।  একটি আবেলীয় মোচড় গ্রুপ হল প্রাথমিক আবেলীয় গ্রুপগুলোর প্রত্যক্ষ সমষ্টি (direct sum)। অর্থাৎ আবেলীয় মোচড় গ্রুপের আলোচনা প্রাথমিক আবেলীয় গ্রুপগুলোর আলোচনা দিয়েই সম্ভব।   আরও দেখুন   গ্রুপ (গণিত)   তথ্যসূত্র   বিষয়শ্রেণী:গ্রুপ তত্ত্ব
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    অপসারণ। উল্লেখযোগ্যতা প্রতিষ্ঠিত নয়।    ~ মহীন   (আলাপ) ২০:১৫, ১৭ জুলাই ২০১৬ (ইউটিসি) ঊর্মিলা শ্রাবন্তী কর   – (অপসারণের প্রস্তাবনা দেখুনলগ দেখুন) () উইকিপিডিয়ায় স্থান পাওয়ার মত উল্লেখযোগ্য ব্যক্তিত্ব নন। লাক্স-চ্যানেল আই সুপারস্টার প্রতিযোগিতা কোন উল্লেখযোগ্য প্রতিযোগিতা নয়। বোধিসত্ত্ব (আলাপ) ১০:২৯, ১০ জুলাই ২০১৬ (ইউটিসি)   লাক্স-চ্যানেল আই সুপারস্টার প্রতিযোগিতা বাংলাদেশের একটি নামী অনুষ্ঠান। এই প্রতিযোগিতার মাধ্যমে অনেক নারী অভিনয়শিল্পী উঠে এসেছে। তাছাড়া ঊর্মিলা শ্রাবন্তী কর বাংলাদেশের টিভি নাটকে অভিনয় করে অনেক সুনাম অর্জন করেছে। তাই আমার মনে হয় এই পাতা থাকা উচিত।  সাক্ষর (সাক্ষর) ১৯:০৮, ১০ জুলাই ২০১৬ (ইউটিসি)  উল্লেখযোগ্যতা প্রতিষ্ঠিত নয়। _কায়সার আহমাদ (আলাপ) ১৩:৩৯, ১০ জুলাই ২০১৬ (ইউটিসি)  । সাদা মনের মানুষ, মেরিল-প্রথম আলো পুরস্কার বিজয়ীরা যদি থাকতে পারে তাহলে লাক্স-চ্যানেল আই সুপারস্টার প্রতিযোগিতা বিজয়ীরা কেন নয়? আমি প্রথম থেকেই শুধুমাত্র সরকার ব্যতীত অন্যান্য প্রতিষ্ঠান কর্তৃক প্রদত্ত যেকোন সম্মননা প্রাপকের জীবনী রাখার ঘোর বিরোধী। - Ashiq Shawon (আলাপ) ২০:৪৫, ১০ জুলাই ২০১৬ (ইউটিসি)  উল্লেখযোগ্যতা প্রতিষ্ঠিত নয়। তবে আশিক ভাইয়ের সাথে একমত এবং এ বিষয়ে আলোচনা পাতায় একটা আলোচনা শুরু হওয়া উচিত বলে মনে করি।    ~ মহীন   (আলাপ) ০৭:৩৭, ১১ জুলাই ২০১৬ (ইউটিসি)  উল্লেখযোগ্য নয়।--রাফায়েল রাসেল (আলাপ) ০৬:৩৮, ১২ জুলাই ২০১৬ (ইউটিসি)  , লাক্স-চ্যানেল আই সুপারস্টার প্রতিযোগিতায় অংশগ্রহণ আর কিছু নাটকে অভিনয় ছাড়া বলার মত কিছু নেই। Ibrahim Husain Meraj (আলাপ) ০৪:০০, ১৩ জুলাই ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শার্ল লুই আলফোঁস লাভরঁ (, ১৮ই জুন, ১৮৪৫ – ১৮ই মে, ১৯২২) একজন ফরাসি চিকিৎসক যিনি ১৯০৭ সালে চিকিৎসাবিজ্ঞান নোবেল পুরস্কার লাভ করেন। ম্যালেরিয়া ও ট্রিপানোসোমিয়াসিসের মতো সংক্রামক রোগগুলি সৃষ্টিকারী অণুজীব হিসেবে পরজীবী প্রোটোজোয়া জাতীয় প্রাণীগুলিকে আবিষ্কারের স্বীকৃতিস্বরূপ তাঁকে এই পুরস্কার প্রদান করা হয়। তিনি পিতা লুই তেওদর লাভরঁ-র পদাঙ্ক অনুসরণ করে সামরিক চিকিৎসাকে পেশা হিসেবে বেছে নেন। এর আগে ১৮৬৭ সালে তিনি স্ত্রাসবুর বিশ্ববিদ্যালয় থেকে চিকিৎসক হিসেবে সনদ বা উপাধি লাভ করেন।  ১৮৭০ সালে যখন ফ্রান্স-প্রুশিয়া যুদ্ধ শুরু হয়ে যায়, তখন তিনি ফরাসি সেনাবাহিনীতে যোগদান করেন। ২৯ বছর বয়সে তিনি ভাল-দ্য-গ্রাস চিকিৎসা বিদ্যালয়ের সামরিক রোগব্যাধি ও তাদের বিস্তার বিষয়ক চেয়ারের পদে আসীন হন। ১৮৭৮ সালে পদের মেয়াদের শেষের দিকে তিনি আলজেরিয়াতে কাজ করেন এবং সেখানে তার জীবনের সেরা গবেষণাকর্মগুলি সাধন করেন। তিনি আবিষ্কার করেন যে প্লাসমোডিয়াম নামের একটি প্রোটোজোয়া জাতীয় পরজীবী ম্যালেরিয়া রোগের কারণ এবং ট্রিপানোসোমা নামের আরেকটি প্রোটোজোয়া প্রাণী আফ্রিকান ঘুমন্ত অসুখের কারণ। ১৮৯৪ সালে তিনি ফ্রান্সে ফেরত আসেন এবং বিভিন্ন সামরিক স্বাস্থ্যকেন্দ্রে কাজ করেন। ১৮৯৬ সালে তিনি পাস্তুর গবেষণা প্রতিষ্ঠানে সাম্মানিক বিভাগের প্রধান হিসেবে যোগদান করেন এবং সেখানে কর্মরত অবস্থাতে নোবেল পুরস্কার লাভ করেন। তিনি নোবেল পুরস্কার থেকে লব্ধ অর্থের অর্ধাংশ দান করে দেন, যে দানের টাকা দিয়ে পাস্তুর গবেষণা প্রতিষ্ঠানে গ্রীষ্মমণ্ডলীয় চিকিৎসাবিজ্ঞান গবেষণাগারটি প্রতিষ্ঠিত হয়। ১৯০৮ সালে তিনি সোসিয়েতে দ্য পাতোলোজি এক্জো‌তিক (Société de Pathologie Exotique, "দূরদেশীয় রোগবিজ্ঞান সমাজ") প্রতিষ্ঠা করেন।  ১৮৯৩ সালে লাভরঁকে ফরাসি বিজ্ঞান অ্যাকাডেমির সদস্য নির্বাচিত করা হয়। ১৯১২ সালে তাঁকে ফ্রান্সের সর্বোচ্চ উপাধি (সামরিক ও বেসামরিক মিলিয়ে) "লেজিওঁ দনর" প্রদান করা হয়।  তথ্যসূত্র  বিষয়শ্রেণী:১৮৪৫-এ জন্ম বিষয়শ্রেণী:১৯২২-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ফরাসি নোবেল বিজয়ী বিষয়শ্রেণী:ফরাসি গ্রীষ্মমণ্ডলীয় চিকিৎসক বিষয়শ্রেণী:ম্যালেরিয়া বিজ্ঞানী বিষয়শ্রেণী:ফরাসি বিজ্ঞান অ্যাকাডেমির সদস্য বিষয়শ্রেণী:রাজকীয় সমিতির বিদেশী সদস্য বিষয়শ্রেণী:মোঁপারনাস সমাধিস্থলে সমাধিত ব্যক্তি বিষয়শ্রেণী:স্ত্রাসবুর বিশ্ববিদ্যালয়ের প্রাক্তন ছাত্র বা ছাত্রী বিষয়শ্রেণী:ফরাসি পরজীবী বিজ্ঞানী বিষয়শ্রেণী:পাস্তুর গবেষণা প্রতিষ্ঠান বিষয়শ্রেণী:ফরাসি নাস্তিক বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল সোসাইটির বিদেশি সদস্য
মার্কিন যুক্তরাষ্ট্রের ৬০তম চতুর্বার্ষিক আসন্ন রাষ্ট্রপতি নির্বাচন গত ৫ নভেম্বর ২০২৪ সালে বুধবারে অনুষ্ঠিত হয়েছে। এই নির্বাচনে ভোটাররা চার বছর মেয়াদের জন্য রাষ্ট্রপতি ও উপরাষ্ট্রপতি নির্বাচন করবেন। নির্বাচনে ডেমোক্রেটিক দলের সদস্য কমলা হ্যারিস এবং পূর্ববর্তী রাষ্ট্রপতি রিপাবলিকান দলের সদস্য ডোনাল্ড ট্রাম্প দ্বিতীয় এবং অ-পরবর্তী মেয়াদে পুনঃনির্বাচনের জন্য প্রতিদ্বন্দ্বিতা করবেন। ট্রাম্প জয়ী হলে গ্রোভার ক্লিভল্যান্ডের পর তিনি এই কৃতিত্ব অর্জনকারী দ্বিতীয় রাষ্ট্রপতি হবেন। যদি উভয়ই তাদের নিজ নিজ দল দ্বারা মনোনীত হয় তবে এটি ১৯৫৬ সালের নির্বাচনের পর প্রথম কোনো পুনঃপ্রতিদ্বন্দ্বিতাপূর্ন রাষ্ট্রপতি নির্বাচন হতে যাচ্ছে। অন্যদিকে বেশ কয়েকজন প্রতিদ্বন্দ্বী প্রার্থীও নির্বাচনে নিজ নিজ দলীয় প্রতীক পাওয়ার জন্য তাদের প্রার্থীতা ঘোষণা করেছেন। ২০ জানুয়ারি ২০২৫ তারিখে বিজয়ী রাষ্ট্রপতির অভিষেক অনুষ্ঠান আয়োজিত হওয়ার কথা রয়েছে।  সাবেক রাষ্ট্রপতি ডেমোক্র্যাট দলের জো বাইডেন পুনরায় নির্বাচন করার জন্য প্রাথমিকভাবে প্রতিদ্বন্দ্বিতা করেন এবং দলের প্রায় নিশ্চিত মনোনীত প্রার্থী হন। তবে, ২০২৪ সালের জুন মাসে অনুষ্ঠিত রাষ্ট্রপতি বিতর্কে বাইডেনের পারফরম্যান্স তার বয়স ও স্বাস্থ্যের বিষয়ে উদ্বেগকে তীব্র করে তোলে এবং দলের মধ্যে তাকে প্রার্থিতা থেকে সরে দাঁড়ানোর আহ্বান জাগ্রত হয়। যদিও প্রথমে তিনি দৃঢ়ভাবে নির্বাচনে থাকার কথা ঘোষণা করেছিলেন, বাইডেন ২১ জুলাই প্রার্থিতা থেকে সরে দাঁড়ানোর সিদ্ধান্ত নেন এবং উপরাষ্ট্রপতি কমলা হ্যারিসকে সমর্থন জানান। ৫ আগস্ট হ্যারিস দলের মনোনীত প্রার্থী হন। তিনি মিনেসোটার গভর্নর টিম ওয়ালজকে তার রানিং মেট হিসেবে নির্বাচিত করেন।  মনোনয়ন সম্মেলনের মাধ্যমে রাজনৈতিক দলগুলো সাধারণ নির্বাচনের আগে তাদের দলীয় প্রার্থী বেছে নেবে। অঙ্গরাজ্য-স্তরের ককাস এবং প্রাথমিক নির্বাচনে ভোটাররা তাদের মনোনীত সম্মেলনের প্রতিনিধিদের বেছে নেবেন।  উক্ত দিনে একইসাথে বেশ কয়েকটি অঙ্গরাজ্য তাদের গভর্নর ও আইনসভা নির্বাচনও সম্পন্ন করবে। অপরাধ, শিক্ষা, অভিবাসন, আগ্নেয়াস্ত্র নিয়ন্ত্রণ, স্বাস্থ্যসেবা, গর্ভপাত অধিকার,For sources on this, see: এলজিবিটি অধিকার (বিশেষ করে ট্রান্সজেন্ডার অধিকার), অর্থনৈতিক অবস্থা, এবং জলবায়ু পরিবর্তন রাজনৈতিক প্রচারাভিযানের প্রধান বিষয় হতে পারে বলে আশা করা হচ্ছে।   ফলাফল    তথ্যসূত্র   বিষয়শ্রেণী:মার্কিন যুক্তরাষ্ট্রের রাষ্ট্রপতি নির্বাচন বিষয়শ্রেণী:জো বাইডেন বিষয়শ্রেণী:জো বাইডেনের ২০২৪-এর রাষ্ট্রপতি নির্বাচনী প্রচারণা বিষয়শ্রেণী:ডোনাল্ড ট্রাম্প বিষয়শ্রেণী:ডোনাল্ড ট্রাম্পের ২০২৪-এর রাষ্ট্রপতি নির্বাচনী প্রচারণা বিষয়শ্রেণী:২০২৪-এ মার্কিন রাষ্ট্রপতি নির্বাচন
ইয়ান মার্টেল (জন্ম: জুন ২৫, ১৯৬৩ -) হলেন বুকার পুরস্কার বিজয়ী একজন কানাডীয় সাহিত্যিক।  তিনি বিশ্বের নানা দেশ ভ্রমণ করেছেন এবং ইরান, তুরস্ক এবং ভারতে বেশ কিছুটা সময় থেকেছেনও। পিটারবরো, অন্টারিও তে অবস্থিত ট্রেন্ট বিশ্ববিদ্যালয়ে দর্শনে পড়াশোনা করার পর ২৭ বছর বয়সে তিনি লেখালেখিকে পেশা হিসাবে বেছে নেন। নানা দেশের নানারকম ঐতিহ্যের সাথে পরিচয় তার লেখাকে গভীরভাবে প্রভাবিত করেছে। আর এই প্রভাব স্পষ্ট হয়ে ধরা পড়েছে তার রচিত কল্প-কাহিনী লাইফ অফ পাই এর ঐতিহ্যগত পটভূমির ব্যাপকতায়। এই কল্প-কাহিনীর সুবাদে তিনি ২০০২ সালে সম্মানজনক বুকার পুরস্কার লাভ করেন। লাইফ অফ পাই কল্প-কাহিনীটি লিখবার রসদ জোগাড় করতে মার্টেল প্রায় ছয়টি মাস ভারতে- মসজিদ, মন্দির, গির্জা আর চিড়িয়াখানা দেখে কাটিয়ে দেন। তারপর গোটা একটি বছর তিনি নানারকমের ধর্মীয় গ্রন্থ আর পরিত্যক্ত গল্প-গাঁথা পাঠ করেন এবং এতসব গবেষণার পর মূল বইটি লিখতে তার আরো দুটি বছর কেটে যায়।  সিবিসি বেতার'র কানাডা পাঠ্য প্রতিযোগিতার ২০০৩ সংস্করণ হিসাবে লাইফ অফ পাই নির্বাচিত হয় এবং আরেকজন লেখক ন্যান্সি লি এই প্রতিযোগিতায় বিজয়ী হন। তাছাড়া এই প্রতিযোগিতার ফরাসি সংস্করণ লি কমব্যাট ডেস লিভঁ এর জন্য লাইফ অফ পাই এরই ফরাসি-অনুবাদ হিস্টোরি ডি পাই নির্বাচিত হয় এবং এখানকার বিজয়ী হন গায়ক লুসি ফরেসটিয়াঁ।   ২০০৩ এর সেপ্টেম্বর থেকে মার্টেল গণগ্রন্থাগারের আবাসিক লেখক হিসাবে সাসকাটুন, সাসকাটচেভান-এ এক বছর থাকেন। পরে তিনি মন্ট্রিল, কিউবেক-এ পাড়ি জমান এবং সম্প্রতি কানাডীয় কম্পোজার ওমর দানিয়েল এর সাথে টরেন্টো'র রয়্যাল কনসারভেটরি অফ মিউজিক'র আবাসিক কম্পোজার হিসাবে পিয়ানোর একটি মিউজিক নিয়ে কাজ করেছেন। ইউ আর হয়্যার ইউ আর বা তুমি সেথায় যেথায় তুমি আছো গানটির কথা নেয়া হয়েছে মার্টেল এর একটি লেখা থেকে যেখানে সাদামাটা একটি দিনের মুঠোফোন-আলাপকে তুলে ধরা হয়েছে।  ২০০৫ এর নভেম্বরে সাসকাটচেভান বিশ্ববিদ্যালয় ঘোষণা দিয়েছে যে, মার্টেল বিশ্ববিদ্যালয়টির ইংরেজি বিভাগের আবাসিক পণ্ডিত হিসাবে একবছর থাকবেন। সাসকাটুনের হলোকস্ট্ এর ইতিহাস নিয়ে তার পরবর্তি গ্রন্থের জন্য গবেষণা করাটাই মার্টেলের এখনকার পরিকল্পনা। বর্তমানে তিনি সাসকাটুনে তার বান্ধবীর সাথে বসবাস করছেন।   প্রকাশিত গ্রন্থাবলী   দ্য ফ্যাক্টস বিহাইন্ড দ্য হেলসিঙ্কি রোকাম্যাশোস (১৯৯৩)  সেলফ (১৯৯৬)  লাইফ অফ পাই (২০০২)  উই এইট দ্য চিল্ড্রেন ল্যাস্ট (২০০৪)   সাহিত্য পুরস্কার   কল্প-কাহিনীর জন্য ২০০২ সালে বুকার পুরস্কার লাভ করেন।  কল্প-কাহিনীর জন্য ২০০১ সালে হিউ ম্যাকলেনন পুরস্কার লাভ করেন।  কল্প-কাহিনীর জন্য ২০০১ সালে গভর্নর জেনারেলের পুরস্কার এর জন্য সংক্ষিপ্ত তালিকায় তার নাম স্থান পায়।  চ্যাপ্টারস/বুকস্ ইন কানাডা ফার্স্ট নভেল অ্যাওয়ার্ড এর জন্য সংক্ষিপ্ত তালিকায় তার নাম স্থান পায়।  তার রচিত গল্প "দ্য ফ্যাক্টস বিহাইন্ড দ্য হেলসিঙ্কি রোকাম্যাশোস" ১৯৯১ সালে জার্নি পুরস্কার জয় করে।    তথ্যসূত্র    বহিঃসংযোগ   বিষয়শ্রেণী:কানাডীয় সাহিত্যিক বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বুকার পুরস্কার বিজয়ী লেখক বিষয়শ্রেণী:বুকার পুরস্কার বিজয়ী বিষয়শ্রেণী:২০শ শতাব্দীর কানাডীয় ঔপন্যাসিক বিষয়শ্রেণী:২১শ শতাব্দীর কানাডীয় ঔপন্যাসিক
thumb|পিটিউইজিক দ্বীপপুঞ্জে ফোরমেন্টেরার অবস্থান ফোরমেন্তেরা (, ) পিটিউইজিক দ্বীপপুঞ্জের সবচেয়ে ছোট এবং সর্ব দক্ষিণের  দ্বীপ (যা আইবিজা এবং ফোরমেন্টেরার পাশাপাশি বিভিন্ন ছোট দ্বীপ নিয়ে গঠিত), যা বালিয়ারিক দ্বীপপুঞ্জের স্পেনের স্বায়ত্তশাসিত প্রদেশসমূহের অন্তর্ভুক্ত। এটা  (including offshore islets) এলাকা জুড়ে বিস্তৃত এবং ১ নভেম্বর ২০১১-এর আদমশুমারি অনুসারে এখানকার জনসংখ্যা ছিল ১০,৫৮২ জন; সর্বশেষ সরকারি আনুমানিক হিসেবে (১ জানুয়ারি ২০১৯-এর হিসেবে) ছিল ১২,১১১ জন।  ইতিহাস দ্বীপের নামটি সাধারণত লাতিন ফ্রুমেন্টারিয়াম শব্দ থেকে উদ্ভূত হয় যার অর্থ "গোলাঘর"। প্রাগৈতিহাসিক সময়ে, খ্রিস্টপূর্ব ২,০০০ থেকে ১৬০০ অবধি দ্বীপটি দখল করা হয়েছিল। সেই সময়কালের প্রত্নতাত্ত্বিক স্থানগুলি কা দে কোস্টা, কাপ দে বারবারিয়া, এবং কোভা দেস ফাম অবশিষ্ট রয়েছে। প্রাচীন রোমানদের পাড়ি দেওয়ার আগে এই দ্বীপটি কার্থাগিনিয়ানরা দখল করে নিয়েছিল। পরবর্তী শতাব্দীগুলিতে, এটি ভিসিগথ, বাইজেন্টাইন, ভ্যান্ডাল এবং আরবদের কাছে চলে গিয়েছিল। ১১০৯ সালে এটি ছিল "নরওয়েজিয় ক্রুসেডের" শীর্ষস্থানীয় নরওয়েজিয় রাজা প্রথম সিগুর্ডের দ্বারা বিধ্বংসী হামলার লক্ষ্য। এই দ্বীপটি কাতালানদের দ্বারা জয়লাভ করেছিল, আরাগনের ক্রাউন যুক্ত হয়েছিল এবং পরে এটি মধ্যযুগীয় মেজরকার রাজ্যের অংশে পরিণত হয়েছিল।  ১৪০৩ থেকে ১৮ শতকের গোড়ার দিকে বার্বারি জলদস্যুদের আক্রমণের হুমকি দ্বীপটিকে জনবসতিহীন করে তুলেছিল।  তথ্যসূত্র  উৎস  বহিঃসংযোগ   Consell de Formentera  Local government website  Formentera travel guide - please note this is not a travel guide but merely a listing for apartments, etc    বিষয়শ্রেণী:ফোরমেন্টেরা বিষয়শ্রেণী:বালেরিয়ার দ্বীপপুঞ্জের কোমারকাস বিষয়শ্রেণী:বলিয়ারিক দ্বীপপুঞ্জের দ্বীপ বিষয়শ্রেণী:বালিয়ারিক দ্বীপপুঞ্জের পৌরসভা বিষয়শ্রেণী:নগ্ন সৈকত বিষয়শ্রেণী:ভূমধ্যসাগরীয় দ্বীপ
ভেরা মার্তেল্লি (২৭ অক্টোবর ১৯৩০ – ১৩ মে ২০১৭)  ছিলেন একজন ইতালীয় স্প্রিন্টার। তিনি ১৯৫২ গ্রীষ্মকালীন অলিম্পিকে মহিলাদের ২০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৩০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:অলিম্পিক নারী স্প্রিন্টার বিষয়শ্রেণী:জন্মস্থান অনুপস্থিত বিষয়শ্রেণী:ইতালির অলিম্পিক মল্লক্রীড়াবিদ বিষয়শ্রেণী:ইতালীয় নারী স্প্রিন্টার বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:উদ্ধৃতি শৈলীতে ইতালীয় ভাষার উৎস (it)
থাম্ব|১৯০৬ খ্রিস্টাব্দের মার্চ মাসের অমৃতবাজার পত্রিকায় প্রকাশিত এইচ. বোসেজ রেকর্ড ও ফোনোগ্রাফ যন্ত্রের বিভিন্ন মডেলের বিজ্ঞাপনে রবীন্দ্রনাথের রেকর্ড তালিকায় "বাংলা দেশের হৃদয় হতে" গানটির উল্লেখ। আজি বাংলাদেশের হৃদয় হতে কখন আপনি হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের "স্বদেশ" পর্যায়ভুক্ত ২১ সংখ্যক গান। ১৯০৫ সালে বঙ্গভঙ্গ-বিরোধী আন্দোলনের সময় গিরিডিতে থাকাকালীন (ভাদ্র-আশ্বিন ১৩১২) রবীন্দ্রনাথ যে ২০টি গান রচনা করেছিলেন এই গানটি তারই অন্যতম। গানটি প্রথম প্রকাশিত হয়েছিল ভাণ্ডার পত্রিকার ভাদ্র-আশ্বিন ১৩১২ সংখ্যায় (৬ আশ্বিন, ১৩১২/২২ অক্টোবর, ১৯০৫)। এরপর বাউল গীতিগ্রন্থে (আশ্বিন ১৩১২) এটি অন্তর্ভুক্ত হয় "মাতৃমূর্ত্তি" শিরোনামে। এছাড়াও গানটি পুনঃপ্রকাশিত হয় স্বদেশ (১৩১২), গান ("জাতীয়সঙ্গীত" পর্যায়, ১৩১৬), কাব্যগ্রন্থ (দশম খণ্ড, "জাতীয়সঙ্গীত" পর্যায়, ১৩২৩), গীতবিতান (প্রথম সংস্করণ) প্রথম খণ্ড (আশ্বিন ১৩৩৮) ও গীতবিতান (দ্বিতীয় সংস্করণ) প্রথম খণ্ড (ভাদ্র ১৩৪৫) সংকলনগুলিতেও। ১৩৩৮ সনের ২৮, ২৯ ও ৩১ ভাদ্র এবং ১ আশ্বিন তারিখে কলকাতায় বিশ্বভারতী দুর্গত সহায়ক সঙ্ঘ আয়োজিত একটি অনুষ্ঠান উপলক্ষ্যে প্রকাশিত গীতোৎসব অনুষ্ঠানপত্রীতে মুদ্রিত ২১টি গানেরও অন্যতম ছিল এটি।গীতবিতান তথ্যভাণ্ডার, পৃ. ৪৬-৪৭  গানটির ছত্রসংখ্যা ২২ এবং কলিসংখ্যা ১/২/৩/৪।রবীন্দ্ররচনাভিধান, ১৭শ খণ্ড, পৃ. ২৭০ গানটির সুর বাউলাঙ্গে মিশ্র বিভাস রাগে ও একতালে নিবদ্ধ। স্বরবিতান গ্রন্থের ৪৬শ খণ্ডে গানটির ইন্দিরা দেবী চৌধুরাণী কৃত স্বরলিপিটি প্রকাশিত হয়েছে। ইন্দিরা দেবী চৌধুরাণী কৃত স্বরলিপিটি প্রথম প্রকাশিত হয়েছিল সংগীত-প্রকাশিকা পত্রিকার বৈশাখ ১৩১৩ সংখ্যায়। অনাদিকুমার দস্তিদার কৃত অপর একটি স্বরলিপি প্রকাশিত হয় ১৩৫০ সনের গীতবিতান বার্ষিকী পত্রিকায়।  রবীন্দ্রনাথ স্বকণ্ঠে এইচ. বোস রেকর্ডস থেকে গানটি প্রথম রেকর্ড করেছিলেন (সিলিন্ডার রেকর্ড, লেবেল নং এইচ. বোস ৩৫৮)। ১৯০৬ সালের ১৬ ফেব্রুয়ারি (৪ ফাল্গুন ১৩১২ শুক্রবার) তারিখে বেঙ্গলি পত্রিকায় প্রকাশিত "এইচ. বোসে’জ রেকর্ডস/সংস কমপোজড অ্যান্ড সাং বাই বাবু রবীন্দ্রনাথ টেগোর" শীর্ষক বিজ্ঞাপনে রবীন্দ্রনাথের স্বকণ্ঠে রেকর্ডকৃত গানের তালিকায় এই গানটিরও উল্লেখ পাওয়া যায়। কিন্তু পরবর্তীকালে চেষ্টা সত্ত্বেও এইচ. বোস রেকর্ডস থেকে রবীন্দ্রনাথের স্বকণ্ঠে রেকর্ড করা কোনও গানই উদ্ধার করা যায়নি।রবীন্দ্রসংগীত মহাকোষ, দ্বিতীয় ভাগ – প্রথম পর্ব, পৃ. ৪৪০এরপর কলম্বিয়া রেকর্ড থেকে গানটি রেকর্ড করেন ধীরেন্দ্রনাথ দাস (রেকর্ড নং এন-১৭০২৯)।রবীন্দ্র-সঙ্গীত-কোষ, পৃ. .২১ পরবর্তীকালে গানটি রেকর্ড করেন অনিতা মজুমদার ও সন্তোষ সেনগুপ্ত দ্বৈতকণ্ঠে (রেকর্ড নং এন-২৭৮০৪), হেমন্ত মুখোপাধ্যায় (রেকর্ড নং জিই-৭৪৮৮, এসটিএইচভি ২৪২২) ও সাগর সেন।   তথ্যসূত্র    উল্লেখপঞ্জি   অনুত্তম ভট্টাচার্য, রবীন্দ্ররচনাভিধান, ১৭শ খণ্ড: গীতবিতান-এক [পূজা-স্বদেশ-প্রেম], দীপ প্রকাশন, কলকাতা, ২০১৮  পূর্ণেন্দুবিকাশ সরকার (সংকলন ও সম্পাদনা), গীতবিতান তথ্যভাণ্ডার, সিগনেট প্রেস, কলকাতা, ২০১৯  প্রবীর গুহ ঠাকুরতা, রবীন্দ্রসংগীত মহাকোষ, দ্বিতীয় ভাগ – প্রথম পর্ব, দে’জ পাবলিশিং, কলকাতা, ২০১৩  সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ২০১০   বহিঃসংযোগ   বিষয়শ্রেণী:বাংলা সাহিত্য বিষয়শ্রেণী:ভারতীয় সাহিত্য বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:রবীন্দ্রসঙ্গীত বিষয়শ্রেণী:বাংলা ভাষার গান বিষয়শ্রেণী:দেশাত্মবোধক গান বিষয়শ্রেণী:বিক্ষোভের গান বিষয়শ্রেণী:ভারতীয় দেশাত্মবোধক গান
শ্রীরামপুর বাংলাদেশের পটুয়াখালী জেলার অন্তর্গত দুমকি উপজেলার একটি ইউনিয়ন।   আয়তন  শ্রীরামপুর ইউনিয়নের আয়তন ৮৩৮ একর।   প্রশাসনিক কাঠামো  শ্রীরামপুর ইউনিয়ন দুমকি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দুমকি থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ১৮,২২৭ জন। এর মধ্যে পুরুষ ৮,৯৩৪ জন এবং মহিলা ৯,২৯৩ জন। মোট পরিবার ৩,৮৬৬টি।   শিক্ষা  ২০১১ সালের আদমশুমারি অনুযায়ী শ্রীরামপুর ইউনিয়নের সাক্ষরতার হার ৭৪.৮%।   আরও দেখুন   দুমকি উপজেলা  দুমকি থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:দুমকি উপজেলার ইউনিয়ন
মধ্যযুগীয় এবং পরবর্তীকালের সীমান্ত উপনিবেশিক সময়কালে ভারতীয় উপমহাদেশের উত্তর অঞ্চলগুলির  অংশরাজপুতদের বিভিন্ন রাজবংশ বা রাজপুত্র হিসাবে শাসিত হত।   প্রাথমিক মধ্যযুগীয় রাজবংশ  রাজপুত শব্দটি একাদশ ও দ্বাদশ শতাব্দীতে গজনভিদ এবং ঘুরিদ আক্রমণকারীদের মুখোমুখি হওয়া বেশ কয়েকটি হিন্দু রাজবংশের জন্য অ্যানক্রোনালিস্টিক উপাধি হিসাবে ব্যবহৃত হয়েছে। যদিও এই সময়ে রাজপুত পরিচয় বিদ্যমান ছিল না, তবে এই বংশগুলি পরবর্তীকালে অভিজাত রাজপুত বংশ হিসাবে শ্রেণিবদ্ধ করা হয়েছিল।   ভারতীয় উপমহাদেশের রাজবংশের নাম তালিকা.   গুর্জর-প্রতিহার এর কনৌজ   চাহমনাস বা চৌহানস ( শাকম্ভরী, নাদোল ও জালোর )   দিল্লির তোমারাস   Chaulukyas (Solankis) এবং Vaghelas গুজরাটের   Paramaras মালওয়া এর   বারাণসী ও কন্নৌজের গহাদাবলাস (আধুনিক শাসিত উত্তরপ্রদেশ এবং বিহার শাসিত)   Chandelas Jejakabhukti এর (আধুনিক Bundelkhand)   মেহাপাতার গুহিলাস (আধুনিক মেওয়ার )   রাজপুত রাজ্য এবং সর্দারত্ব  থাম্ব|উত্তর ভারতে তাদের শতাব্দী-দীর্ঘ শাসনকালে রাজপুতরা বেশ কয়েকটি প্রাসাদ নির্মাণ করেছিলেন। এখানে দেখানো হয়েছে রাজস্থানের জয়পুরের সিটি প্যালেসে চন্দ্রমহল, যা কছোয়াহা রাজপুতরা তৈরি করেছিলেন। নিম্নলিখিত ভারতীয় উপমহাদেশের শাসক রাজপুত রাজবংশগুলির তালিকা নিচে রয়েছে:   বাইসওয়ার বাইস (আওধ)    জয়সালমের    বুন্দেলখন্ডের বুন্দেলাস    উত্তর বিহার সহ  ।    কাঠিয়াওয়ার     মেওয়াতের খানজাদা রাজপুতস ।    কাংড়ার কাটোচ রাজবংশ : হিমাচল প্রদেশ এবং পাঞ্জাবের বেশিরভাগ অংশ শাসিত। dynasty of Himchal   খড়গপুর রাজের কিনোয়ার্স    রাজনগরের লোহটমিয়াস    প্রতিহার রাজবংশ কনৌজ । The History of India by Kenneth Pletcher ৮১৬ খ্রিষ্টাব্দে কান্নুজ জয় করেছিলেন, যা প্রায় এক শতাব্দীর জন্য এটির রাজধানী ছিল, দশম শতাব্দীতে এটি হ্রাস পায়। আলিপুর রাজ্য, কুমারসাইন, এবং রাজপুতানা    গড়ওয়াল কিংডমের পানওয়ারস ।    রকসেলের উদয়পুর রাজ্য, ছত্তিসগড় ও পালামু    যোধপুর এবং বিকানের    হিমাচল প্রদেশের খাসিয়া রাজপুত এবং উত্তরাখণ্ডের কিছু অংশ   বাস্তি    জুনাগড়ের ।     শেখাওয়াতীর শেখাওয়াত Studies In Indian History: Rajasthan   ( উদয়পুর )।     টোমারস / তানওয়ার গোয়ালিয়র Historical Dictionary of Medieval India by Iqtidar Alam Khan   ডুমরওন রাজ ও জগদীশপুর এস্টেট সহ বিহারের ভোজপুরের উজ্জয়নিয়াস ।    আরো দেখুন    ভারতীয় রাজার তালিকা   রাজপুতানার   হিন্দু সাম্রাজ্য এবং রাজবংশের তালিকা   তথ্যসূত্র   বিষয়শ্রেণী:রাজপুত শাসক বিষয়শ্রেণী:রয়্যালটির তালিকা বিষয়শ্রেণী:হিন্দু রাজবংশ বিষয়শ্রেণী:রাজপুত ইতিহাস বিষয়শ্রেণী:রাজবংশের তালিকা
পারভেজ হোসেন ইমন (জন্ম: ১২ জুন ২০০২) একজন বাংলাদেশী ক্রিকেটার।   ঘরোয়া ক্রিকেট  ২৫ ফেব্রুয়ারি ২০১৯ সালে তিনি ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টুয়েন্টি২০ ক্রিকেটে অভিষিক্ত হন। ৮ মার্চ ২০১৯ সালে তিনি ঢাকা প্রিমিয়ার ডিভিশন ক্রিকেট লিগ ২০১৮-১৯ টুর্নামেন্টে লিস্ট এ ক্রিকেটে অভিষিক্ত হন।   ২০২০ অনূর্ধ্ব-১৯ বিশ্বকাপ  পারভেজ বাংলাদেশের হয়ে সাউথ আফ্রিকায় অনুষ্টিত ২০২০ অনূর্ধ্ব-১৯ বিশ্বকাপ জিতেছেন। ফাইনালে ৪৭ রান সহ টুর্নামেন্টে ৬ ম্যাচে ৩৩.২০ গড়ে ১৬৬ রান করেন।   আন্তর্জাতিক ক্রিকেট    ২০২২-২০২৩  আন্তর্জাতিক টি২০তে অভিষেক হয়  আগস্ট ২০২২ সালে বাংলাদেশ দলের জিম্বাবুয়ে সফরের ৩য় টি২০তে।   ২০২৪-২০২৫  জানুয়ারি ২০২৫ সালে তাকে ২০২৫ চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।   আরোও দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ  পারভেজ হোসেন ইমন -ক্রিকইনফো  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ